
DR 30.11.2009 123 

 
 Akan tetapi bila saya melakukan kerja gotong-royong ini untuk membersihkan 
laluan, pihak KTM kata mereka akan melantik kontraktor. Jadi timbul juga ada kenyataan 
akhbar daripada Pengurus KTM dari Kuala Lumpur yang menyatakan sebenarnya tidak ada 
masalah laluan KTM di Johor Bahru itu bersih, hanya kerana sikap pegawai yang tinggi tak 
suka turun bawah, tidak suka hendak menerima kenyataan dan masih bersikap sebagai 
pihak yang berfikiran mentaliti kolonial. Saya tidak boleh memberikan takrifan ini, 
malangnya kerana semasa kita dijajah dahulu, pihak kolonial lagi bersih menjaga laluan 
KTM. 

■2220 

Ketika itu, boleh main bola, boleh digunakan laluan KTM di Johor Bahru untuk 
tujuan rekreasi. Akan tetapi, semenjak kita merdeka, sikap kita bukan bertambah 
sayangkan dan cintakan kepada negara ataupun sayang dan cintakan kepada rakyat tetapi 
sebaliknya bertambah ketinggalan sehingga sanggup membenarkan harta kita di negara 
kita sendiri terbiar begitu sahaja.   

Jadi, saya berharap bahawa Yang Berhormat Timbalan Menteri akan menegur 
sedikit lah atau menyampaikan pandangan kepada pengerusi baru kita yang menjadi 
Pengerusi KTM. Di samping itu juga, Yang Berhormat Timbalan Menteri kalau boleh 
sampaikan jugalah pandangan kepada pihak kementerian dan juga pada pihak KTM, ada 
laluan harta kita, harap jagalah dengan sebaik-baiknya. Jadi, itu sahaja... 

Dato’ Ismail Kasim [Arau]: Laluan Yang Berhormat, sedikit, sedikit sahaja.  
Berhubung dengan KTM sebelum Johor Bahru berundur. Saya ingin bertanya pendapat 
Yang Berhormat Johor Bahru. Terima kasih Tuan Pengerusi. Berhubung dengan sikap 
syarikat-syarikat yang bernaung di bawah kerajaan GLC, GLIC dan sebagainya. Jadi, 
adakah ini menggambarkan bahawa keadaan yang tidak bersungguh-sungguh ataupun 
semangat kerja yang tekun, yang perlu dipamerkan oleh kakitangan syarikat yang bernaung 
termasuk KTM sekalipun kerana mereka merasakan kalau rugi pun, kerajaan akan memberi 
suntikan atau bail terhadap syarikat-syarikat berkenaan. Jadi, adakah budaya ini yang 
menyebabkan apa yang berlaku yang telah digambarkan oleh Yang Berhormat tadi?   

Dato’ Shahrir Abdul Samad [Johor Bahru]: Tuan Pengerusi, soal untung rugi itu 
saya rasa merupakan satu soalan yang tidaklah sangat akan menjejaskan kerja untuk 
membersihkan laluan atau membersihkan bilik air atau membersihkan stesen atau 
membersihkan atau menjaga kereta api dan harta yang lain. Yang rugi tetap rugi tetapi 
sambil rugi itu biarlah menunjukkan sikap yang menilai atau menghargai aset yang dimiliki 
oleh syarikat seperti KTM atau perbadanan seperti KTM. Ini yang sebenarnya menjadi 
masalahnya. Saya rasa kalau kita semua boleh menerima bahawa syarikat atau pun 
perusahaan seperti KTM mungkin rugi kerana sebab-sebab yang tertentu, kerana keadaan 
dan teknologi yang tidak bersesuaian dan sebagainya dan keperluan yang meningkatkan 
harga capital expenditure, dengan izin Tuan Pengerusi.  

Akan tetapi, dari segi mentaliti dan sikap yang kita harapkan itu yang terdapat dari 
segi pendekatan pegawai-pegawai yang sudah pun menduduki jawatan yang tinggi dan 
memberikan tanggungjawab yang tinggi yang sudah pun terdedah kepada berbagai-bagai 
conference. Terdedah kepada lawatan demi lawatan tetapi masih tidak nampak bahawa 
soal menjaga aset dan harta dalam keadaan yang sebaik mungkin merupakan satu 
tanggungjawab yang boleh tercapai walaupun syarikat kita rugi, walaupun perbadanan itu 
rugi, walaupun perusahaan itu terpaksa ditanggung oleh kerajaan. Jadi, sebab itu saya rasa 
bahawa yang penting ialah bukan kita mengumumkan dasar yang cantik molek tetapi yang 
penting ialah kesanggupan pegawai-pegawai kita, mereka yang diberikan tanggungjawab 
untuk membuat sedikit yang lebih, untuk mengubahkan cara pemikiran mereka untuk 
meletakkan nilai yang tinggi dan menghargai harta kerajaan atau harta perbadanan atau 
harta syarikat yang telah diberikan tanggungjawab dalam bidang ini.   

Saya berharap Tuan Pengerusi bahawa rakan kita yang menjadi Timbalan Menteri 
akan dapat membawa perasaan Ahli-ahli Dewan ini bukan sahaja daripada parti kerajaan, 
parti yang memerintah tetapi juga daripada pihak pembangkang bahawa kita amat dukacita 
dengan sikap yang begitu jauh ketinggalan dengan mengamalkan exclusivity yang 
menganjurkan monopoli.  



Akan tetapi bila saya melakukan kerja gotong-royong ini untuk membersihkan laluan, pihak KTM kata mereka akan melantik kontraktor. Jadi timbul juga ada kenyataan akhbar daripada Pengurus KTM dari Kuala Lumpur yang menyatakan sebenarnya tidak ada masalah laluan KTM di Johor Bahru itu bersih, hanya kerana sikap pegawai yang tinggi tak suka turun bawah, tidak suka hendak menerima kenyataan dan masih bersikap sebagai pihak yang berfikiran mentaliti kolonial. Saya tidak boleh memberikan takrifan ini, malangnya kerana semasa kita dijajah dahulu, pihak kolonial lagi bersih menjaga laluan KTM. #2220. Ketika itu, boleh main bola, boleh digunakan laluan KTM di Johor Bahru untuk tujuan rekreasi. Akan tetapi, semenjak kita merdeka, sikap kita bukan bertambah sayangkan dan cintakan kepada negara ataupun sayang dan cintakan kepada rakyat tetapi sebaliknya bertambah ketinggalan sehingga sanggup membenarkan harta kita di negara kita sendiri terbiar begitu sahaja. Jadi, saya berharap bahawa Yang Berhormat Timbalan Menteri akan menegur sedikit lah atau menyampaikan pandangan kepada pengerusi baru kita yang menjadi Pengerusi KTM. Di samping itu juga, Yang Berhormat Timbalan Menteri kalau boleh sampaikan jugalah pandangan kepada pihak kementerian dan juga pada pihak KTM, ada laluan harta kita, harap jagalah dengan sebaik-baiknya. Jadi, itu sahaja... Dato' Ismail Kasim [Arau]: Laluan Yang Berhormat, sedikit, sedikit sahaja. Berhubung dengan KTM sebelum Johor Bahru berundur. Saya ingin bertanya pendapat Yang Berhormat Johor Bahru. Terima kasih Tuan Pengerusi. Berhubung dengan sikap syarikat-syarikat yang bernaung di bawah kerajaan GLC, GLIC dan sebagainya. Jadi, adakah ini menggambarkan bahawa keadaan yang tidak bersungguh-sungguh ataupun semangat kerja yang tekun, yang perlu dipamerkan oleh kakitangan syarikat yang bernaung termasuk KTM sekalipun kerana mereka merasakan kalau rugi pun, kerajaan akan memberi suntikan atau bail terhadap syarikat-syarikat berkenaan. Jadi, adakah budaya ini yang menyebabkan apa yang berlaku yang telah digambarkan oleh Yang Berhormat tadi?. Dato' Shahrir Abdul Samad [Johor Bahru]: Tuan Pengerusi, soal untung rugi itu saya rasa merupakan satu soalan yang tidaklah sangat akan menjejaskan kerja untuk membersihkan laluan atau membersihkan bilik air atau membersihkan stesen atau membersihkan atau menjaga kereta api dan harta yang lain. Yang rugi tetap rugi tetapi sambil rugi itu biarlah menunjukkan sikap yang menilai atau menghargai aset yang dimiliki oleh syarikat seperti KTM atau perbadanan seperti KTM. Ini yang sebenarnya menjadi masalahnya. Saya rasa kalau kita semua boleh menerima bahawa syarikat atau pun perusahaan seperti KTM mungkin rugi kerana sebab-sebab yang tertentu, kerana keadaan dan teknologi yang tidak bersesuaian dan sebagainya dan keperluan yang meningkatkan harga capital expenditure, dengan izin Tuan Pengerusi. Akan tetapi, dari segi mentaliti dan sikap yang kita harapkan itu yang terdapat dari segi pendekatan pegawai-pegawai yang sudah pun menduduki jawatan yang tinggi dan memberikan tanggungjawab yang tinggi yang sudah pun terdedah kepada berbagai-bagai conference. Terdedah kepada lawatan demi lawatan tetapi masih tidak nampak bahawa soal menjaga aset dan harta dalam keadaan yang sebaik mungkin merupakan satu tanggungjawab yang boleh tercapai walaupun syarikat kita rugi, walaupun perbadanan itu rugi, walaupun perusahaan itu terpaksa ditanggung oleh kerajaan. Jadi, sebab itu saya rasa bahawa yang penting ialah bukan kita mengumumkan dasar yang cantik molek tetapi yang penting ialah kesanggupan pegawai-pegawai kita, mereka yang diberikan tanggungjawab untuk membuat sedikit yang lebih, untuk mengubahkan cara pemikiran mereka untuk meletakkan nilai yang tinggi dan menghargai harta kerajaan atau harta perbadanan atau harta syarikat yang telah diberikan tanggungjawab dalam bidang ini. Saya berharap Tuan Pengerusi bahawa rakan kita yang menjadi Timbalan Menteri akan dapat membawa perasaan Ahli-ahli Dewan ini bukan sahaja daripada parti kerajaan, parti yang memerintah tetapi juga daripada pihak pembangkang bahawa kita amat dukacita dengan sikap yang begitu jauh ketinggalan dengan mengamalkan exclusivity yang menganjurkan monopoli.